รัฐบาลไทย-ข่าวทำเนียบรัฐบาล-ปลัดมหาดไทย เผยความคืบหน้าการจับกุมผู้ค้ายาเสพติดในหลายพื้นที่ ย้ำชัดกระทรวงมหาดไทย เดินหน้า Re X-Ray "กวาดบ้านให้กับตัวเอง" และมุ่งมั่นทำสงครามกับยาเสพติดทุกชนิด
วันเสาร์ที่ 22 ตุลาคม 2565
ปลัดมหาดไทย เผยความคืบหน้าการจับกุมผู้ค้ายาเสพติดในหลายพื้นที่ ย้ําชัดกระทรวงมหาดไทย เดินหน้า Re X-Ray "กวาดบ้านให้กับตัวเอง" และมุ่งมั่นทําสงครามกับยาเสพติดทุกชนิด
ปลัดมหาดไทย เผยความคืบหน้าการจับกุมผู้ค้ายาเสพติดในหลายพื้นที่ ย้ําชัดกระทรวงมหาดไทย เดินหน้า Re X-Ray "กวาดบ้านให้กับตัวเอง" และมุ่งมั่นทําสงครามกับยาเสพติดทุกชนิด
เมื่อวันที่ 21 ต.ค. 65 นายสุทธิพงษ์ จุลเจริญ ปลัดกระทรวงมหาดไทย เปิดเผยถึงการดําเนินการป้องกันและปราบปรามยาเสพติดที่ผ่าน ซึ่งในหลายพื้นที่มีการดําเนินการอย่างเข้มข้น อาทิ กรณีเจ้าหน้าที่ฝ่ายปกครองอําเภอเมือง จังหวัดสมุทรปราการ ได้รับเรื่องร้องเรียนผ่านศูนย์ดํารงธรรมจากชาวบ้านว่า มีพระลูกวัดชื่อดังแห่งหนึ่ง ตําบลท้ายบ้าน มีพฤติกรรมมั่วสุม เสพสารเสพติด จึงได้นํากําลังบุกมาตรวจค้น และตรวจปัสสาวะพระสงฆ์ภายในวัดดังกล่าว จํานวน 38 รูป พบว่ามีพระลูกวัดปัสสาวะสีม่วง จํานวน 6 รูป และฆราวาสอีก 1 คน เจ้าหน้าที่จึงนําพระ 6 รูป ส่งให้เจ้าอาวาสวัดทําการสึก ก่อนนําตัวทั้งหมดส่งดําเนินคดีตามกฎหมาย และเข้าสู่กระบวนการบําบัดต่อไป ซึ่งเป็นตัวอย่างของการดําเนินการขยายผลเพื่อแจ้งเบาะแสผู้กระทําความผิดในคดียาเสพติดผ่านศูนย์ดํารงธรรม อีกทั้งกระทรวงมหาดไทยยังคงเฝ้าระวังสถานบริการและสถานประกอบการที่คล้ายสถานบริการอย่างต่อเนื่อง โดยการออกตรวจพื้นที่ต่าง ๆ ยกตัวอย่างเช่น การออกตรวจในพื้นที่อําเภอเมืองพิษณุโลก จํานวน 9 ร้าน ผลการตรวจพบการกระทําผิด จํานวน 1 ร้าน ซึ่งพบว่ามีการยินยอมหรือปล่อยปละละเลยให้ผู้ที่มีอายุต่ํากว่ายี่สิบปีบริบูรณ์เข้าไปใช้บริการ จํานวน 6 คน และขายเครื่องดื่มแอลกอฮอล์แก่ผู้มีอายุต่ํากว่ายี่สิบปีบริบูรณ์ ซึ่งอําเภอเมืองพิษณุโลกจะได้รายงานให้ผู้ว่าราชการจังหวัดพิษณุโลก พิจารณาสั่งปิดและห้ามมิให้มีการเปิดสถานประกอบการดังกล่าวเป็นเวลา 5 ปี ต่อไป นอกจากนี้ ทุกพื้นที่ยังเดินหน้า Re X-Ray "กวาดบ้านให้กับตัวเอง" อย่างต่อเนื่องโดยการตรวจหาสารเสพติดในปัสสาวะบุคลากรในสังกัดโดยไม่แจ้งล่วงหน้า เช่น จังหวัดระยอง แพร่ และจังหวัดตรัง เป็นต้น
นอกจากนี้ นายสุทธิพงษ์ จุลเจริญ ปลัดกระทรวงมหาดไทย ยังได้กล่าวถึงมิติด้านการจับกุมและปราบปรามผู้กระทําความผิดที่เกี่ยวข้องกับยาเสพติด โดยเน้นย้ําว่ากระทรวงมหาดไทยยังคงดําเนินการอย่างจริงจังและต่อเนื่อง ทั้งรายใหญ่และผู้ค้ารายย่อยในพื้นที่ของจังหวัดต่าง ๆ ทั่วประเทศ ซึ่งมีตัวอย่างผลการปฏิบัติในวันนี้ ได้แก่
1. เมื่อวันที่ 19 ตุลาคม 2565 จังหวัดชุมพร ภายใต้การอํานายการของ นายวิสาห์ พูลศิริรัตน์ ผู้ว่าราชการจังหวัดชุมพร นายสมพร ปัจฉิมเพ็ชร รองผู้ว่าราชการจังหวัดชุมพร ว่าที่ร้อยโท สมชาย เรืองจันทร์ ปลัดจังหวัดชุมพร นําโดย นายฐิติวัชร บุญกิจ นายอําเภอท่าแซะ นายสราวุฒิ พรหมขุนทอง ปลัดอําเภอ พร้อมด้วย สมาชิก อส.อ.ท่าแซะที่ 3 ร่วมกับ ร.ท.พิชาญ ฤทธิสุนทร จ.ส.ต.ณัฐพงษ์ จันทรเพ็ง ได้จับกุมผู้กระทําความผิดกฎหมายยาเสพติด จํานวน 1 ราย และจับกุมตรวจยึด 1 รายการ เป็นของกลางยาบ้าร่วม 2,000 เม็ด อาวุธปืน จํานวน 2 กระบอก เครื่องกระสุนปืนลูกซอง จํานวน 6 นัด และเครื่องกระสุนลูกโม่ ขนาด .38 จํานวน 5 นัด จึงนําตัวผู้ถูกจับ และของกลางที่ทําการตรวจยึด ส่งพนักงานสอบสวน สภ.สลุย เพื่อดําเนินคดีตามกฎหมายต่อไป
2. เมื่อวันที่ 19 ตุลาคม 2565 จังหวัดบุรีรัมย์ ภายใต้อํานวยการของ นายถาวร บุญศรี นายอําเภอหนองหงส์ พ.ต.อ.หิรัณยสุทธิ์ อินทร์ใย ผกก สภ.หนองหงส์ มอบหมายให้เจ้าหน้าที่ตํารวจ สภ.หนองหงส์ เเละเจ้าหน้าที่ฝ่ายปกครองอําเภอหนองหงส์ นําโดย พ.ต.ท.สรคม ราชประโคน รอง ผกก.สส.สภ.หนองหงส์ พ.ต.ต.อํานาจ หนองหาญ สว.สส.ฯ พร้อมชุดสืบสวนและสายตรวจ 191 เจ้าหน้าที่ฝ่ายปกครองอําเภอหนองหงส์ นําโดย น.ส.สุนันทา ละเอียด ปลัดอําเภอหัวหน้ากลุ่มงานบริหารงานปกครอง นายโรจนินทร์ บวรฐิติชัยรัฐ ปลัดอําเภอฝ่ายความมั่นคง พร้อมด้วย สมาชิก อส.อ.หนองหงส์ ที่ 16 ร่วมจับกุมผู้ต้องหา จํานวน 5 คน 4 คดี พร้อมของกลางยาบ้า จํานวน 383 เม็ด อาวุธปืน (ปืนแก๊ป) ไม่มีใบอนุญาต 1 กระบอก ก่อนนําส่ง สภ.หนองหงส์ เพื่อดําเนินคดีตามกฎหมายต่อไป
3. เมื่อวันที่ 20 ตุลาคม 2565 จังหวัดศรีสะเกษ ชุดปฏิบัติการ 238 พิทักษ์นครลําดวน ภายใต้การอํานวยการของ นายสํารวย เกษกุล รอง ผวจ.ศรีสะเกษ รักษาราชการแทน ผวจ.ศรีสะเกษ ได้สืบสวนทราบว่าจะมีกลุ่มขบวนการยาบ้านําเอายาบ้าเข้ามาในพื้นที่ จ.ศรีสะเกษ เจ้าหน้าที่จึงเร่งสกัดรถยนต์ต้องสงสัยดังกล่าว จากการตรวจสอบบุคคลในรถยนต์ ผลการตรวจสอบพบผู้ต้องหาเป็นชายไทย จํานวน 3 คน พร้อมของกลางยาบ้าอยู่ในกระสอบปุ๋ยสีเขียว จํานวน 17 มัด หรือประมาณ 34,000 เม็ด จึงได้จับกุมตัวชายทั้ง 3 คนเอาไว้ ก่อนนําตัวผู้ต้องหาและของกลางไปที่ สภ.กันทรลักษ์ เพื่อดําเนินคดีตามกฎหมายต่อไป
4. เมื่อวันที่ 21 ตุลาคม 2565 จังหวัดกาฬสินธุ์ ภายใต้การอํานวยการของนายศุภศิษย์ กอเจริญยศ รองผู้ว่าราชการจังหวัดกาฬสินธุ์ รักษาการผู้ว่าราชการจังหวัดกาฬสินธุ์ นายธนภัทร ณ ระนอง ปลัดจังหวัดกาฬสินธุ์ พล.ต.ต.สุวรรณ์ เชี่ยวนาวินธวัช ผบ.ก.ภจว.กาฬสินธุ์ พ.ต.อ.พงษ์ศักดิ์ วีระศิริ ผกก.สภ.หนองกุงศรี สั่งการให้ชุดสืบสวน สภ.หนองกุงศรี ปิดล้อมตรวจค้นเพื่อระดมกวาดล้างยาเสพติด ซึ่งสามารถจับกุมตัวผู้กระทําความผิดได้ 3 ราย 2 คดี พร้อมของกลางยาบ้า จํานวน 5,394 เม็ด จึงนําตัวส่ง สภ.หนองกุงศรี เพื่อดําเนินคดีตามกฎหมายต่อไป
5. เมื่อวันที่ 21 ตุลาคม 2565 จังหวัดนครศรีธรรมราช นายอภินันท์ เผือกผ่อง ผู้ว่าราชการจังหวัดนครศรีธรรมราช ร่วมกับ พล.ต.ต.ถาวร แสงฤทธิ์ รอง ผบช.ภ.8 และ พล.ต.ต.สมชาย ซื่อต่อตระกูล ผบก.ภ.จว.นครศรีธรรมราช แถลงผลงานการจับกุมอาวุธปืนและยาเสพติด ระหว่าง 10-20 ตุลาคม 2565 โดยสามารถจับกุมอาวุธปืน 55 คดี ผู้ต้องหา 54 คน อาวุธปืน 44 กระบอก กระสุน 267 นัด และจับกุมยาเสพติด 350 คดี ผู้ต้องหา 353 คน ยาบ้า 430,780 เม็ด ยาไอซ์ 47.92 กรัม จับกุมบุคคลตามหมายจับ 38 หมาย ผู้ต้องหา 38 คน ติดตั้งป้ายประชาสัมพันธ์แจ้งเบาะแสยาเสพติด 14 ป้าย ตรวจปัสสาวะหาสารเสพติดในเจ้าหน้าที่ของรัฐ จํานวน 2,559 ราย
ปลัดกระทรวงมหาดไทย กล่าวทิ้งท้ายว่า นอกจากนี้ ยังมีการรายงานการตรวจค้นและจับกุมผู้ค้ารายย่อยจากอีกหลายพื้นที่ อาทิ อําเภอท่าหลวง จังหวัดลพบุรี อําเภอเมืองชัยภูมิ จังหวัดชัยภูมิ อําเภอไชยปราการ จังหวัดเชียงใหม่ และอําเภอปลายพระยา จังหวัดกระบี่ เป็นต้น ซึ่งกระทรวงมหาดไทยได้กําชับให้ทุกพื้นที่เฝ้าระวังการกระทําความผิดทุกรูปแบบ หากสามารถจับกุมผู้ต้องหาที่เกี่ยวข้องกับคดียาเสพติดให้เร่งทําการขยายผล รวมถึงประสานหน่วยงานที่เกี่ยวข้องเพื่อระดมสรรพกําลังในการดําเนินการป้องกันแก้ไขปัญหาการแพร่ระบาดของยาเสพติดในทุกพื้นที่ อีกทั้งยังให้ทุกจังหวัด และอําเภอ รวมถึงภาคีเครือข่าย ช่วยประชาสัมพันธ์ช่องทางการเเจ้งเบาะเเส หรือการร้องเรียนที่สายด่วนศูนย์ดํารงธรรม 1567 โทรฟรี ตลอด 24 ชั่วโมง หากพบเห็นการกระทําความความผิด หรือบุคคลที่มีพฤติกรรมอาจก่อให้เกิดภัยแก่สังคมให้รีบเเจ้งทันที เพื่อจะได้ดําเนินการตามข้อร้องเรียนอย่างเร่งด่วนต่อไป ทั้งนี้ ขอให้เชื่อมั่นในการปฏิบัติงานของเจ้าหน้าที่ในการป้องกันเเละเเก้ไขปัญหายาเสพติด ตามนโยบายในการประกาศสงครามกับยาเสพติดของกระทรวงมหาดไทย ซึ่งพร้อมทําหน้าที่อย่างจริงจังในทุกรูปแบบ เพื่อนํามาซึ่งความสงบสุขของพี่น้องประชาชนคนไทยอย่างยั่งยืนสืบไป